MEMÒRIA SOBRE LA VALORACIÓ DE LLOCS DE TREABALL LLIURAT ALS SINDICATS.


1.1- ANTECEDENTS

Els articles 37.2 del vigent Acord sobre les condicions de treball dels funcionaris i 42.2 del vigent Conveni laboral disposen que l'Ajuntament efectuarà la valoració dels llocs de treball, d'acord amb estudis tècnics de caràcter objectiu, per tal de garantir l'adequació de les retribucions assignades a cada lloc de treball a les seves característiques i a les funcions encomanades, dins dels límits legalment establerts. La valoració serà realitzada per una empresa externa a l'Ajuntament i durant tot el procés de valoració hi tindran participació els representants dels treballadors. També s'hi acorda que tindrà efectes econòmics retroactius de l'1 de gener de 2006.

L'article 4.2.1 del vigent Acord sobre les condicions de treball dels funcionaris i del vigent Conveni laboral disposa que es constitueix una Comissió de valoració de llocs de treball, ordenació administrativa i promoció interna formada per representants dels treballadors i de la Corporació. Cadascun dels sindicats i candidatures independents amb representació a la Junta de Personal i/o al Comitè d'Empresa nomenarà un representant en aquesta comissió, i també el podrà remoure.

L'article 4.2.2 del vigent Acord sobre les condicions de treball dels funcionaris i del vigent Conveni laboral disposa que la Comissió de valoració de llocs de treball, ordenació administrativa i promoció interna tindrà, entre d'altres, les següents funcions:

A) Participació durant el procés de l'elaboració de la valoració de llocs de treball.

B) Negociació i pacte en relació amb les propostes de classificació, valoració de llocs de treball i promoció abans de la seva aprovació.

Durant el primer semestre de 2005, recollint les aportacions efectuades, el 26 de gener de 2005, per la Comissió de valoració de llocs de treball, ordenació administrativa i promoció interna, es va elaborar el plec de condicions que va regir el concurs per adjudicar els treballs d'elaboració dels estudis tècnics per a la valoració dels llocs de treball.

El juliol de 2005, la Mesa de contractació, de la qual formaven part tècnics municipals i un vocal proposat per cadascun dels sindicats i candidatures independents amb representació a la Junta de Personal i/o al Comitè d'Empresa, va proposar l'adjudicació del concurs a l'empresa LTC, que va valorar-se com la millor oferta presentada, d'acord amb el barem especificat al plec de condicions. Oferta que especificava que el mètode tècnic de treball a emprar seria el de valoració per factors.

Durant l'agost i setembre de 2005, la Comissió de valoració de llocs de treball, ordenació administrativa i promoció interna, amb l'assessorament de tècnics de LTC, fa confeccionar el model de qüestionari, que posteriorment va ser emplenat pels empleats municipals.

La Comissió de valoració de llocs de treball, ordenació administrativa i promoció interna va acordar excloure, d'aquesta fase de la valoració dels llocs de treball, la Guàrdia Urbana, ajornant la valoració dels llocs de treball d'aquest cos per una fase posterior, atès que l'Acord sobre les condicions especifiques de treball de la Guàrdia Urbana preveu la seva equiparació retributiva, gradual, amb els Mossos d'Esquadra.

La Comissió de valoració de llocs de treball, ordenació administrativa i promoció interna també va acordar vincular la valoració dels llocs de treball a la proposta de nou organigrama municipal, els estudis tècnics del qual també s'havien adjudicat a l'empresa LTC, mitjançant un altre procediment de contractació anterior, en el marc del projecte de modernització administrativa.

El 30 de novembre de 2006 els representants de la Corporació van presentar, a la Comissió de valoració de llocs de treball, ordenació administrativa i promoció interna, una proposta de valoració dels llocs de treball, coherent amb la proposta de nou organigrama municipal presentada per LTC.

Durant els mesos posteriors, es van presentar, a la Comissió de valoració de llocs de treball, ordenació administrativa i promoció interna, les propostes de nou organigrama de diferents àrees municipals, presentades per LTC, sense que s'arribés a cap acord sobre les propostes de valoració dels llocs de treball i d'organigrama municipal.

L'Alcaldia, per Decret de 3 de juliol de 2007, va acordar la creació de la Comissió executiva tècnica, assignant-li, entre d'altres funcions, els treballs tècnics per a la valoració dels llocs de treball i per a la proposta de nou organigrama municipal.

La Comissió executiva tècnica va acordar efectuar, en el termini més breu possible, una proposta de valoració dels llocs de treball. Sense perjudici que, un cop efectuats els treballs tècnics per a la redefinició dels processos administratius i de gestió, i proposades les modificacions en l'organigrama municipal coherents amb els referits processos, es procedeixi a l'actualització de la valoració dels llocs de treball, adequada al nou organigrama resultant.

La Comissió executiva tècnica també va acordar crear, sota la seva dependència, un grup de treball del pla de personal, formació i carrera, sota la responsabilitat de la cap de servei de Recursos Humans i integrat per tècnics de diferents àrees municipals, amb l'encàrrec explícit de sotmetre a la consideració de la Comissió executiva tècnica, en el termini més breu possible, una proposta de valoració dels llocs de treball.

L'oficial major, com a Director executiu de la Comissió executiva tècnica, i la cap de servei de Recursos Humans, com a presidenta del grup de treball del pla de personal, han mantingut diverses reunions amb els quatre sindicats amb representació a la Junta de Personal i/o al Comitè d'Empresa, per informar-los de la marxa dels treballs.

El 30 d'octubre de 2007, el grup de treball del pla de personal va acordar lliurar als quatre sindicats amb representació a la Junta de Personal i/o al Comitè d'Empresa un quadre resum de la valoració dels llocs de treball tipus.

El 9 de novembre de 2007, el grup de treball del pla de personal va acordar lliurar als membres de la Comissió executiva tècnica i als quatre sindicats amb representació a la Junta de Personal i/o al Comitè d'Empresa, i presentar a la Comissió de valoració de llocs de treball, ordenació administrativa i promoció interna, els següents documents de treball, per a la valoració de llocs de treball:

- Quadres de puntuació dels factors i subfactors de valoració dels llocs de treball.

- Fitxes descriptives dels llocs de treball tipus i la seva puntuació per factors.

- Quadre resum de la valoració dels llocs de treball tipus.

- Memòria.

El 13 de novembre de 2007, en reunió extraordinària de la Comissió de valoració de llocs de treball, ordenació administrativa i promoció interna, es van presentar als representants sindicals els referits documents de treball, es van respondre els aclariments plantejats pels representants sindicals i es va fixar un termini, fins el 30 de novembre de 2007, per tal que els sindicats hi fessin aportacions.

2.- ACLARIMENTS

2.1.- La valoració dels llocs de treball tindrà efectes econòmics retroactius de l'1 de gener de 2006. Per la qual cosa s'ha d'efectuar sobre els llocs de treball existents llavors i actualment.

Sense perjudici que, a mig termini, un cop efectuats els treballs tècnics per a la redefinició dels processos administratius i de gestió, i proposades les modificacions en l'organigrama municipal coherents amb els referits processos, es procedeixi a l'actualització de la valoració dels llocs de treball, adequada al nou organigrama resultant.

2.2.- Com a conseqüència de l'apartat anterior, i en relació amb els treballs presentats per LTC, no es contempla el lloc tipus de director d'àrea, actualment inexistent, i es valora el lloc tipus de cap de servei en les condicions organitzatives actualment existents.

2.3.- En aplicació de la normativa vigent, s'inclouen també en la valoració els llocs de treball reservats a funcionaris amb habilitació de caràcter estatal, no contemplats en els treballs presentats per LTC.

2.4.- En els quadres de puntuació dels factors i subfactors de valoració dels llocs de treball s'han contemplat alguns subfactors no explicitats per LTC, intentant així recollir aspectes rellevants en alguns llocs de treball existents:

- Responsabilitat dels equips directius de centres docents.

- Responsabilitat i/o penositat derivada de la conducció pel servei.

- Responsabilitat pel menyscapte de diners.

- Responsabilitat administrativa en els actes municipals, reservada a funcionaris amb
habilitació de caràcter estatal.
- Responsabilitat administrativa en processos electorals, per delegació de les Juntes
Electorals.

- Penositat del treball en jornada parcialment nocturna.
- Penositat del treball en festius

2.5.- Com a llocs de treball tipus s'han contemplat alguns no diferenciats per LTC, intentant així recollir aspectes rellevants en alguns llocs de treball existents:

a) caps de gestió

b) diversitat real entre llocs tècnics:

del subgrup A1: lletrats 

arquitectes i enginyers

tècnics facultatius A1

tècnics A1
docents A1

del subgrup A2: arquitectes tècnics i enginyers tècnics

tècnics facultatius A2

tècnics A2
docents A2 (mestres)

del subgrup C1: tècnics especialistes 20

Tècnics especialistes 18

Educadors d'escoles bressol

c) diversitat real entre llocs d'oficis:

mestres

oficials

oficials de 2ª

operaris especialistes

peons

2.6.- S'ha constatat la següent situació preexistent: Coexistiexen docents dels subgrups A1 i A2, amb funcions equiparables i amb igualtat de les retribucions totals, pactades anteriorment en l'annex 2 del vigent Conveni laboral. La diferència en les retribucions bàsiques es compensaven amb retribucions complementàries també diferents, però en sentit invers. Diferència en retribucions complementàries que no resulta de la valoració per factors.

2.7.- En els quadres de puntuació dels factors i subfactors de valoració dels llocs de treball s'han intentat contemplar els subfactors propis de cada lloc de treball tipus.

Un cop la Comissió de valoració de llocs de treball, ordenació administrativa i promoció interna i la Comissió executiva tècnica hagin validat els quadres de puntuació dels factors i subfactors de valoració dels llocs de treball tipus, caldrà procedir a la valoració dels factors i subfactors específics d'alguns llocs de treball, sigui per determinats requeriments tècnics, responsabilitats, condicions de treball o funcions directives específiques encomanades a alguns llocs de treball específics, que no poden estar contemplades en la valoració dels llocs de treball tipus.

2.8.- La valoració dels diversos factors i subfactors hauria de permetre incorporar al
complement específic els seus efectes retributius, substituint les compensacions retributives regulades, actualment, als articles 25, 26, 27 i 28 i a les disposicions addicionals 5ª, 6ª, 7ª i 8ª del vigent Acord sobre les condicions de treball dels funcionaris i als articles 26, 27, 28 i 29 i a les disposicions addicionals 5ª, 6ª, 7ª i 8ª del vigent Conveni laboral.

Amb els avantatges que això suposa, pel que fa a la regularitat en la percepció de retribucions, algunes d'elles actualment variables, i pel que fa a la simplificació en la gestió de les nomines.

2.9.- Un cop s'hagi aprovat la valoració dels llocs de treball, podrà procedir-se:

a) D'una banda, a la seva aplicació per a les nòmines posteriors.

b) D'altra banda, al càlcul individualitzat dels endarreriments, des de primer de gener de 2006, dels seus efectes econòmics. Tenint en compte que caldrà calcular les
diferències respecte als imports percebuts efectivament, per raó dels mateixos
factors, en un o altre concepte retributiu.

2.10.- En aquelles situacions individuals en què es produeixi una diferència negativa, entre les retribucions percebudes i les que resultin de la valoració dels llocs de treball, l'import del complement personal transitori (CPT) que es generi s'incrementarà, anualment, en la mateixa proporció que ho facin, amb caràcter general, les retribucions bàsiques dels funcionaris públics; només serà absorvible per modificacions en les retribucions complementàries, en la mesura que superin el que estableix l'article 100.a) del Decret Legislatiu 1/1997, tal com es feia constar a la proposta presentada per la Corporació el 30 de novembre de 2006.

2.11.- Els articles 37.2 del vigent Acord sobre les condicions de treball dels funcionaris i 42.2 del vigent Conveni laboral disposen que, el 2007, prèvia adequació de la valoració dels llocs de treball, es procedirà a incorporar al complement específic aquelles quantitats assignades, en el complement de productivitat, que es corresponguin amb circumstàncies objectives i permanents, directament vinculades al lloc de treball i/o a la categoria professional.
Això obliga a efectuar, amb efectes de primer de gener de 2007, una adequació de la valoració dels llocs de treball, revisant, individualitzadament, les quantitats assignades, en el complement de productivitat, que es corresponguin amb circumstàncies objectives i permanents, directament vinculades al lloc de treball i/o a la categoria professional.

Tarragona, 20 de desembre de 2007


La responsable del grup de treball del pla de personal
